અન્ય સ્મૃતિકારોની જેમ પરાશરે પણ વ્યભિચારિણીઓ માટે પ્રાયશ્ચિત્ત અને દંડનું વિધાન કર્યું છે. તેમણે વિવિધ વર્ણની વ્યભિચારિણીઓ માટે જુદા જુદા પ્રકારનાં પ્રાયશ્ચિત્ત અને દંડ કહ્યાં છે. સૌપ્રથમ તેમણે શૂદ્ર સાથેના સંયોગનું પ્રાયશ્ચિત્ત કહ્યું છે. એ કહે છે કે, ધાડું પડ્યું હોય એ સમયે, યુદ્ધ સમયે, દુકાળ સમયે, મરકીના સમયમાં, શત્રુ રાજા દેશ પર ચડી આવ્યો હોય અને લોકોને કેદ કરીને ગુલામ બનાવતો હોય તેવા સમયે અથવા ચોર-ડાકુ વગેરેનો ભય હોય